**Program: Programul Regional Nord-Vest 2021-2027**

**Obiectiv de politică 1: O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale**

**Prioritatea 1: O regiune competitivă prin inovare, digitalizare și întreprinderi dinamice**

**Obiectivul Specific 1.2:** **Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice**

**APEL DE PROIECTE: PRNV/2023/121/1**

**Anexa** III.4

**[titlul proiectului]**

**Analiza financiară**

**Cuprins**

1. Firma

2. Analiza și previziunea financiară

3. Riscuri (inclusiv Respectarea principiului DNSH)

4. Anexe (inclusiv oferte de preț)

**1. Firma**

A. Precizați următoarele informații de identificare a firmei:

* Denumirea firmei;
* Forma de organizare;
* Cod de identificare fiscală/ Cod Unic de Înregistrare
* Adresa sediului social (principal și secundar), sucursale, filiale (unde este cazul);
* Număr de înmatriculare la Oficiul Registrului Comerțului
* Numele complet al reprezentantului legal/administratorilor și asociaților, cote de participare deținute
* Activități autorizate conform legislației în vigoare

**2. Analiza și previziunea financiară**

Analiza și previziunea financiară a investiției are scopul de a furniza informațiile necesare pentru stabilirea următoarelor aspecte:

1. Contribuția soluției digitale la eficientizarea consumului cu utilitățile în anul 3 de la finalizarea implementării proiectului

2. Impactul proiectului asupra creșterii productivității muncii în anul 3 de la finalizarea implementării proiectului

3. Rata solvabilității generale

4. Rata rentabilității economice/financiare

5. Sustenabilitatea financiară estimată prin fluxuri de numerar net cumulate pozitive.

1. Contribuția soluției digitale la eficientizarea consumului cu utilitățile în anul 3 de la finalizarea implementării proiectului

- Reducerea consumului de utilități trebuie să contribuie la:

* Economii de costuri: utilitățile, cum ar fi electricitatea, gazul și apa. Prin reducerea consumului, companiile pot economisi bani la facturile de utilități, ceea ce le poate îmbunătăți situația financiară.
* Impactul asupra mediului: Consumul de energie contribuie major la emisiile de gaze cu efect de seră, care pot avea un impact negativ asupra mediului. Prin reducerea consumului de utilități, companiile pot contribui la reducerea amprentei de carbon și pot contribui la un viitor mai durabil.
* Responsabilitate socială: mulți clienți și părți interesate se așteaptă ca companiile să fie responsabile din punct de vedere social și conștiente de mediu. Prin reducerea consumului de utilități, companiile își pot demonstra angajamentul față de sustenabilitate și responsabilitate socială, ceea ce le poate îmbunătăți reputația și imaginea mărcii.

2. Impactul proiectului asupra creșterii productivității muncii în anul 3 de la finalizarea implementării proiectului

- Creșterea productivității muncii a unei investiții presupune promovarea progresului tehnic, îmbunătățirea organizării producției și a muncii, asigurarea normării producției și a muncii, creșterea nivelului pregătirii profesionale a personalului, fiind un factor important al măsurării impactului investiției.

- Progresul tehnic se realizeză prin introducerea și extinderea celor mai noi tehnologii, a mecanizării și automatizării, robotizării proceselor, etc.

- Organizarea producției asigură eficiența potențialului tehnic, material și uman și trebuie asigurat încă din faza de proiectare a noilor obiective de investiții sau cu dezvoltarea și modernizarea celor existente.

- Normarea producției și a muncii trebuie să asigure utilizarea integrală a capacităților de producție la parametrii tehnico-economici stabiliți prin proiectele de execuție și tehnologice pentru toate mașinile, utilajele și instalațiile din dotare, folosirea eficientă a forței de muncă.

- Perfectionarea pregătirii profesionale a personalului presupune creșterea continuă a pregătirii profesionale a personalului care se realizează în strânsă concordanță cu cerințele progresului tehnic, cu gradul ridicat de tehnicitate a mașinilor, utilajelor și al produselor.

3. Rentabilitatea este evaluată cu ajutorul a doi indicatori:

* Rata solvabilității generale ( Active totale/ Datorii totale) a IMM-ului calculată la nivelul anului de referință (anul anterior depunerii cererii de finanțare)
* Rata rentabilităţii economice– ROE (Rezultat net/Capitaluri proprii) a IMM-ului calculată la nivelul anului de referință (anul anterior depunerii cererii de finanțare.

4. Sustenabilitatea financiară estimată a întreprinderii ca urmare a implementării proiectului de investiție.

- Sustenabilitatea financiară a societății este demonstrată prin fluxuri de numerar nete cumulate pozitive pe durata întregii perioade de referință luate în considerare, demonstrând că societatea nu întâmpină riscul unui deficit de numerar (lichidități) care să pună în pericol realizarea sau operarea investiției/ intrării în procedură de insolvență.

Analiza și previziunea financiară în accepțiunea Ghidului Solicitantului trebuie să furnizeze informații clare, complete și fundamentate cu privire la ipotezele de calcul și proiecțiile financiare din Macheta financiară prevăzut în fișierul excel Anexa III.4.a-Macheta financiară, anexat la Ghidul Solicitantului.

Ipotezele de calcul cu privire la proiecțiile financiare, detaliate în acest capitol, trebuie să susțină valorile prevăzute în Macheta financiară. Valorile cu privire la elementele de venituri și cheltuieli, prevăzute la acest capitol, trebuie corelate cu valorile prevăzute în Macheta financiară. Necorelările dintre Planul de afaceri și Macheta financiara conduc la depunctarea criteriului privind calitatea proiecțiilor financiare. De asemenea, în cazul identificării unor neconcordanțe între Analiza financiară și Macheta financiară, la evaluarea proiectului, vor prevala valorile din Macheta financiară.

**IPOTEZE DE CALCUL**

**Se vor urmări Instrucțiunile din Anexa III.4.a.**